ป.รวบหนุ่มเมืองคอนใช้เหล็กขูดชาร์ปแทงอริดับ หนีซุกย่านคันนายาว ไม่รอด
เครดิตภาพ : ตำรวจกองปราบ,ตำรวจกองปราบตามจับหนุ่มเมืองคอนร่วมกับพวกรุมยำใหญ่อริบ้านเดียวกัน ใช้มีด-เหล็กขูดชาร์ปแทงล้างแค้นกว่า 20 แผล ก่อนหนีเข้ากรุงเทพฯ มากบดานย่านคันนายาว รับสารภาพอ้างผู้ตายข่มขืนแฟนสาวของเพื่อน,เมื่อเวลา 11.00 น. วันที่ 24 ม.ค. 60 ที่ กองบังคับการปราบปราม (บก.ป.) พล.ต.ต.สุทิน ทรัพย์พ่วง ผบก.ป. สั่งการให้ พ.ต.อ.อรุณ วชิรศรีสุกัญยา ผกก.2 บก.ป. พ.ต.ท.ต่อศักดิ์ ปานกลิ่นพุฒ สว.กก 2.บก.ป. นำกำลังเจ้าหน้าที่จับกุมตัว นายสมรักษ์ หรือ ปาล์ม พนมรักษ์ อายุ 22 ปี อยู่บ้านเลขที่ 304 หมู่ที่ 1 ต.บ้านลำนาว อ.บางขัน จ.นครศรีธรรมราช ผู้ต้องหาตามหมายจับศาลจังหวัดทุ่งสง เลขที่ 236/2558 ในข้อหา ร่วมกันฆ่าผู้อื่นโดยไตร่ตรองไว้ก่อน ร่วมกันพกพาอาวุธ (มีด) ไปในเมือง หมู่บ้าน หรือทางสาธารณะโดยไม่มีเหตุสมควร โดยสามารถจับกุมตัวได้ที่หอพักแห่งหนึ่งภายในซอยเสรีไท 83 แขวงและเขตคันนายาว,พ.ต.ท.ต่อศักดิ์ กล่าวว่า การจับกุมครั้งนี้สืบเนื่องจากผู้ต้องหารายนี้ได้ก่อเหตุร่วมกับพวกอีก 6 คน ใช้เหล็กขูดชาร์ป และอาวุธมีดแทง นายไพรวัลยฟ์ ริยาพันธ์ อายุ 40 ปี ชาว จ.นครศรีธรรมราช กว่า 20 แผล จนเสียชีวิตเมื่อปี 2558 ก่อนที่จะแยกย้ายกันหลบหนี ต่อมา เจ้าหน้าที่ตำรวจ สภ.บางขัน จ.นครศรีธรรมราช ได้ออกหมายจับทั้งหมด 2 คน และจับกุมตัวได้แล้ว 1 คน ก่อนที่เจ้าหน้าที่ บก.ป. จะมาจับกุมตัวผู้ต้องหารายนี้เป็นรายสุดท้าย,พ.ต.ท.ต่อศักดิ์ กล่าวอีกว่า สอบสวนผู้ต้องหาให้การรับสารภาพว่า เป็นผู้ลงมือแทงผู้ตายจริง โดยสาเหตุมาจากไม่พอใจที่ผู้ตายไปข่มขืนแฟนสาวของเพื่อน ในวันเกิดเหตุตนกับพวกได้เข้ารุมทำร้ายก่อนที่จะใช้อาวุธมีดและเหล็กขูดชาร์ปแทง ทั้งนี้ จากการตรวจสอบประวัติพบว่ายังมีหมายจับของจังหวัดทุ่งสง อีก 1 หมาย ในข้อหา ลักทรัพย์ เมื่อปี 2558 เบื้องต้น เจ้าหน้าที่ประสานให้ สภ.บางขัน มารับตัวผู้ต้องหาไปดำเนินคดีต่อไป.
ตำรวจกองปราบตามจับหนุ่มเมืองคอนร่วมกับพวกรุมยำใหญ่อริบ้านเดียวกัน ใช้มีด-เหล็กขูดชาร์ปแทงล้างแค้นกว่า 20 แผล ก่อนหนีเข้ากรุงเทพฯ มากบดานย่านคันนายาว รับสารภาพอ้างผู้ตายข่มขืนแฟนสาวของเพื่อน
แทงอริดับ,เหล็กขูดชาร์ปแทง,ฆ่ากันตาย,กองปราบ,หนุ่มเมืองคอน